Artisjus ma azt mondta...
2011.04.05. 19:08
A népzene, a klasszikus zene, és a több, mint hetven éve elhunyt szerző műve szerzői jogdífizetési kötelezettség mentes.
Ezért inkább ezekett használd a készülő filmben.
Vagy a zenét is te készítsd. :)
Jogtisztaságra figyeljünk! Szerzői jogdíjak!
2011.03.22. 16:12
Kedves filmlészítő fiatalok, csak olyan képeket, hanganyagokat használjatok fel, amire engedélyetek van a szerzőtől, és szerzői jogdíjat megfizettétek. Legtisztább saját hangeffekteket, képeket, zenéket használni.
Hogyan tehetek közzé jogszerűen zenéket?
2010.03.19. 21:00
A közzététel csak a jogosultak engedélyével lehet jogszerű. Zeneszerzők nevében az Artisjus adhat engedély. A zeneszerzők engedélye azonban nem elég, hiszen a közzétett "zene"valójában hangfelvétel, amelyen előadóművészek előadásában rögzítették a zeneművet. A hangfelvételek kiadóinak és az előadóművészeknek pedig szintén meg kell szerezni az engedélyét. Az előadóművészi jogokkal kapcsolatosan a Művészeti Szakszervezetek Szövetsége Előadóművészi Jogvédő Irodája (www.eji.hu) tud felvilágosítást adni, az engedélyezésre jogosult kiadók (minden egyes kiadót egyedileg kell megkeresni!) megtalálásában pedig a MAHASZ (http://www.mahasz.hu)nyújthat segítséget.
2010.03.19. 20:57
Találtam egy érdekes dolgot az Arrtisjus oldalán, és ez ránk is vonatkozik.
"Kell-e engedélyt kérni, kell-e jogdíjat fizetni filmklub esetén?
Igen. Ez alól [u][b]kivételt jelent a vetítés, ha alkalomszerűen tartott és zártkörű; [/b][/u]a rendszeres filmklubok esetén azonban már nincs ilyen szabad felhasználási lehetőség. Engedélyt két helyről kell kérni: 1.) a film előállítójától vagy forgalmazójától és 2.) a filmben foglalt zene tekintetében az Artisjustól. Az első engedély közvetlen megállapodást igényel, a második esetben viszont egy egyszerű jogdíjfizetéssel szerezhető engedély a felhasználásra."
A filmek készítőivel az Életrevaló Egyesület felhaszálási szerződést köt, amiben a szerzőt a megjelölt műre területi korlátozás nélküli, határozatlan időtartamra szóló, nem kizárólagos, harmadik személynek átengedhető, korlátlan felhasználási módra szóló felhasználási jog illeti meg, és ezt a jogát korlátozásmentesen engedi át jelen szerződéssel a Felhasználó , vagyis az Életrevaló Egyesület részére.
Hazánkban a legismertebb közös jogkezelést végző szervezet az ARTISJUS Magyar Szerzői Jogvédő Iroda Egyesület, mely az irodalmi és zenei szerzőket érintő közös jogkezelést végzi.
2010.03.19. 20:51
Szerzői jog fogalma:
A szerzői jog lényegét tekintve kizárólagos tulajdonjog, azt biztosítja, hogy az alkotó (másképpen a jogtulajdonos), tulajdonként, vagyontárgyként rendelkezhet a saját alkotásával („mű”), azaz joga van azt másolni és terjeszteni, illetve másokat felhatalmazni, pl. a következőkre: a művet reprodukálni, abból újabb műveket készíteni, forgalmazni, nyilvános helyen megmutatni, előadni stb.